VPS VADOVĖ DALYVAVO KLAIPĖDOS REGIONO TURIZMO IR ŽEMĖS ŪKIO SEKTORIŲ PLĖTROS STUDIJOS RENGIMO STRATEGINĖJE SESIJOJE

2018 m. spalio 23 d. Klaipėdos regiono asociacija pakvietė VVG “Pajūrio kraštas darbuotojus į Klaipėdos regiono turizmo ir žemės ūkio sektorių plėtros studijos rengimo strateginę sesiją.

Klaipėdos regiono savivaldybės ir asociacija “Klaipėdos regionas” pradėjo rengti Klaipėdos regiono turizmo ir žemės ūkio sektorių plėtros studiją, kurios pagrindinis tikslas – suformuoti vieningą regiono turizmo ir žemės ūkio sektorių plėtros iki 2030 m. viziją bei įvardinti svarbiausias (prioritetines) jų plėtros kryptis. Svarbi studijos rengimo dalis – kūrybinės dirbtuvės ir sesijos su Klaipėdos regiono turizmo ir žemės ūkio sektorių asocijuotų struktūrų, švietimo įstaigų, verslo sektoriaus ir vietos bendruomenių atstovais.

Pirma susitikimo dalis buvo skirta **parengtos studijos dalies** – esamos turizmo ir žemės ūkio sektorių situacijos analizės – pristatymui (dabartinės Klaipėdos regiono turizmo ir žemės ūkio sektorių esamos situacijos ir specializacijos pristatymai, regiono ekonominio konkurencingumo pristatymas). Antroji dalis buvo skirta **darbui grupėse**: pristatomos suformuotos perspektyvinių turizmo ir žemės ūkio sektorių specializacijos kryptys (suformuotos remiantis atlikta analize ir ankstesnių susitikimų metu surinkta informacija), potencialios sektorių plėtros vizijos, prioritetai bei vystymosi scenarijų alternatyvos. Vyko atvira diskusija.